Aigars Kalvītis

Aigars Kalvītis (sündinud 27. juunil 1966 Riias) on Läti poliitik ja ettevõtja, endine Rahvapartei juht. Aastatel 2004–2007 oli ta Läti peaminister.

Aigars Kalvītis on lõpetanud Läti Põllumajandusülikooli 1992. aastal majanduse erialal. Ta valiti Läti Seimi 1998. aastal. Ta oli põllumajandusminister 1999–2000 ja majandusminister 2000–2002.

2005. aastal pälvis ta rahvusvahelist kriitikat homovastaste väljaütlemiste pärast.

27. märtsil 2007 allkirjastas ta Moskvas Venemaa peaministri Mihhail Fradkoviga Läti-Venemaa piirilepingu.

5. detsembril 2007 astus ta valitsust haaranud korruptsiooniskandaali tõttu koos oma valitsuskabinetiga ametist tagasi.

25. märtsil 2009 teatas Kalvītis, et loobub aktiivsest osalusest poliitikas.

2016. aasta oktoobris valiti ta Läti Jäähokiliidu presidendiks.VIDEO: Lipmana ēra beigusies; par Hokeja federācijas prezidentu kļūst Kalvītis Latvijas Sabiedriskie Mediji, 7. oktoober 2016

Tunnustus
2005 Maarjamaa Risti I klassi teenetemärk

Vaata ka
 Aigars Kalvītise esimene valitsus

Viited

Välislingid
 Läti ekspeaminister Aigars Kalvitis lahkub poliitikast ERR, 26. märts 2009


Kategooria:Läti peaministrid
Kategooria:Läti põllumajandusministrid
Kategooria:Läti ettevõtjad
Kategooria:Läti Põllumajandusülikooli vilistlased
Kategooria:Maarjamaa Risti I klassi teenetemärgi kavalerid
Kategooria:Sündinud 1966